Pasiūlymo garantija Pasiūlymo garantija apsaugo konkursą paskelbusį subjektą (garantijos gavėją) nuo rizikos, kad konkurso dalyvis (klientas) nevykdys konkurso sąlygų. Pasiūlymo garantija garantijos gavėjui garantuoja piniginę kompensaciją, jeigu konkurso dalyvis atsiima savo pasiūlymą prieš nustatytą terminą ar, laimėjęs konkursą, atsisako pasirašyti sutartį arba nepateikia sutarties vykdymo garantijos, jei tai numatyta pasiūlymo garantijoje. Sutarties vykdymo garantija Sutarties vykdymo garantija sustiprina pardavėjo/rangovo (kliento) įsipareigojimų įvykdymą trečiajai šaliai (garantijos gavėjui) pagal sudarytą sutartį. Ši garantija apsaugo pirkėjo/užsakovo (garantijos gavėjo) interesus ir užtikrina, kad pardavėjas/rangovas (klientas) tieks prekes ar atliks paslaugas nustatytais terminais ir sąlygomis, kaip numatyta sutartyje. Sutarties vykdymo garantija pirkėjui/užsakovui garantuoja piniginę kompensaciją, jeigu (pardavėjas/rangovas (klientas)) neįvykdo savo įsipareigojimų pagal sutartį. Avanso grąžinimo užtikrinimo garantija Garantija užtikrina, kad garantijos gavėjui bus grąžinti avansu sumokėti pinigai, jeigu klientas nepatieks prekių ar neįvykdys kitų sutartinių įsipareigojimų. Mokėjimo garantija Garantija užtikrina jos gavėjui apmokėjimą už prekes, atliktus darbus ar suteiktas paslaugas. Paprastai garantijos gavėjas turi pateikti ne tik pretenziją, bet ir papildomus dokumentus (pvz., komercinę sąskaitą, transporto važtaraštį), įrodančius, kad garantijos gavėjas įvykdė sutartinius įsipareigojimus, o klientas laiku nesumokėjo.